A repülés ideje alatt ne kapcsolják ki mobiljaikat
A mobiltelefonok használatának egyik legnagyobb korlátja dõlt le, mivel a legnagyobb európai diszkont légitársaság, a Ryanair engedélyezi járatain a mobiltelefonálást, szöveg és e-mail küldést, illetve fogadást.
A szolgáltatás elsõként a társaság Dublinból induló járatokon lesz majd elérhetõ, de a következõ hónapokban a cég összes repülõgépén mobilozhatnak majd az utasok. A telefonokat abban a pillanatban lehet majd bekapcsolni, ha a gép elérte a 3 ezer méteres magasságot.

A Ryanair egy svájci mobilcéggel, az OnAir-rel közösen indítja be a szolgáltatást. Michael O'Leary, a Ryanair vezére a Guardiannak elmondta, hogy minden egyes gép felszerelése a megfelelõ berendezésekkel 100 ezer fontba került.

O'Leary a rá jellemzõ stílusban elmondta, hogy minél több telefonhívás kezdeményezésére buzdítják az utasokat, mert "így csökkenthetjük a költségeinket és növelhetjük bevételeinket". Az OnAir vezérigazgatója, Benoit Debains hozzátette, hogy eddig a repülõgép fedélzete volt szinte az egyetlen hely, ahol el voltunk zárva a külvilágtól, mostantól ez a korlát is megszûnik.

Az elsõ járat utasai viszont némileg szkeptikusak voltak az új szolgáltatással kapcsolatban, ráadásul a percdíjak sok esetben többe kerülnek mint maguk a repülõjegyek. O'Leary terveivel ellentétben - vagyis, hogy a legfõbb felhasználók az egyszerû turisták lesznek majd - a többség úgy véli: elsõsorban üzletembereknek éri meg a szolgáltatás igénybevétele.
OnAir fapados légitársaság mobiltelefon Dublin Ryanair